คาร์ล ริทเทอร์

right|thumb|คาร์ล ริทเทอร์ (ภาพพิมพ์หิน)

**คาร์ล ริทเทอร์** (; 7 สิงหาคม ค.ศ. 1779  – 28 กันยายน ค.ศ. 1859) เป็นนักภูมิศาสตร์ชาวเยอรมันร่วมสมัยกับอเล็คซันเดอร์ ฟ็อน ฮุมบ็อลท์ เขาเป็นหนึ่งในผู้ริเริ่มภูมิศาสตร์ยุคนวนิยมและเป็นผู้ครอบครองตำแหน่งอาจารย์ด้านภูมิศาสตร์คนแรกของมหาวิทยาลัยเบอร์ลินตั้งแต่ ค.ศ. 1825 จนกระทั่งเสียชีวิต

## ประวัติ
คาร์ล ริทเทอร์ เกิดที่เมืองเควดลินบวร์คโดยเป็นบุตรหนึ่งในหกคนของเอ็ฟ. เว. ริทเทอร์ นายแพทย์ผู้เป็นที่นับหน้าถือตาของเมือง

พ่อของริทเทอร์เสียชีวิตเมื่อเขาอายุได้สองปี เขาเข้าเรียนที่โรงเรียนชเน็พเฟินทาลซัลทซ์มันเมื่ออายุห้าปี การสอนในโรงเรียนมุ่งเน้นถึงการศึกษาธรรมชาติ (เห็นได้ชัดว่าได้รับอิทธิพลจากงานเขียนของฌ็อง-ฌัก รูโซ เกี่ยวกับการศึกษาของเด็ก) ประสบการณ์จากโรงเรียนมีอิทธิพลต่อความคิดของริทเทอร์ตลอดชั่วชีวิตของเขา ซึ่งเขาให้ความสนใจเกี่ยวกับวิธีการศึกษาแบบใหม่รวมถึงโยฮัน ไฮน์ริช เพ็สทาล็อทซี อันที่จริงงานเขียนจำนวนของริทเทอร์เองก็ใช้หลักขั้นตอนในการสอนของเพ็สทาล็อทซีด้วยเช่นกัน 

หลังจากจบการศึกษา ริทเทอร์ได้รับการแนะนำให้รู้จักกับเบทมัน ฮ็อลเวค นายธนาคารในแฟรงก์เฟิร์ต ฮ็อลเวคให้ริทเทอร์เป็นครูสอนพิเศษให้กับลูก ๆ ของเขา ในขณะเดียวกันเขาก็ได้เข้าเรียนที่มหาวิทยาลัยฮัลเลอโดยฮ็อลเวคเป็นผู้สนับสนุนค่าใช้จ่าย เขาเริ่มเป็นครูสอนพิเศษตั้งแต่ ค.ศ. 1798 และประกอบอาชีพนี้เป็นระยะเวลาสิบห้าปี ช่วงระหว่าง ค.ศ. 1814–1819 ขณะที่เขาอยู่ในเกิททิงเงินเพื่อทำการสอนลูกศิษย์เป็นช่วงที่เขาได้เริ่มศึกษาภูมิศาสตร์ด้วยตนเอง เขาหมั้นหมายและแต่งงานกับลิลลี คราเมอร์ จากดูเดอร์ชตัท และได้เขียนและตีพิมพ์หนังสือสองเล่มแรกของเขาชื่อ *ภูมิศาสตร์* ()

ใน ค.ศ. 1819 เขาดำรงตำแหน่งศาสตราจารย์ด้านประวัติศาสตร์ที่แฟรงก์เฟิร์ต และในปี ค.ศ. 1820 เขาได้รับการแต่งตั้งให้ทำการสอนประวัติศาสตร์ในมหาวิทยาลัยเบอร์ลิน ริทเทอร์ได้รับปริญญาเอกใน ค.ศ. 1821 และได้รับการแต่งตั้งเป็น *ศาสตราจารย์พิเศษ* (professor extraordinarius) ใน ค.ศ. 1825 เขายังสอนที่วิทยาลัยการทหารที่อยู่ใกล้กัน เขาให้ความสนใจอย่างยิ่งเกี่ยวกับการสำรวจแอฟริกาและติดต่อกับนักวิชาการชาวอังกฤษและแวดวงวิทยาศาสตร์อย่างเช่นราชสมาคมภูมิศาสตร์อย่างต่อเนื่อง เขาเป็นหนึ่งในครูของนักสำรวจไฮน์ริช บาร์ท ผู้เดินทางไปยังแอฟริกาเหนือและแอฟริกาตะวันตกในนามของรัฐบาลอังกฤษเพื่อเจรจาสนธิสัญญาว่าด้วยการการหยุดค้าทาสในเส้นทางการค้าข้ามทะเลทรายสะฮารา โดยริทเทอร์เองนั้นอุทิศต่อการต่อต้านการถือครองทาสในเยอรมนี

ใน ค.ศ. 1822 ริทเทอร์ได้รับเลือกให้เป็นสมาชิกของสถาบันวิทยาศาสตร์แห่งปรัสเซีย และใน ค.ศ. 1824 เขาได้เข้าเป็นสมาชิกสมทบของสมาคมเอเชียแห่งปารีส () ใน ค.ศ. 1828 เขาได้ก่อตั้งสมาคมภูมิศาสตร์แห่งเบอร์ลิน () เขาได้รับตำแหน่งสมาชิกกิตติมศักดิ์ต่างประเทศของสถาบันศิลปศาสตร์และวิทยาศาสตร์อเมริกัน (American Academy of Arts and Sciences) ใน ค.ศ. 1849 และได้รับแต่งตั้งเป็นหัวหน้าของราชสถาบันการทำแผนที่แห่งปรัสเซียใน ค.ศ. 1856 เขาเสียชีวิตที่เบอร์ลินใน ค.ศ. 1859

## อ้างอิง

*James, Preston E. and Martin, Geoffrey J. (1981) *All Possible Worlds: A History of Geographical Ideas* (2nd ed.) John Wiley, New York 
*Kramer, Fritz L. (1959) "A Note on Carl Ritter" *Geographical Review* 49: pp.&nbsp;406–409
*Linke, Max (1981) "Carl Ritter" *Geographers Biobibliographical Studies* 5: pp.&nbsp;99–108
*Linke, Max (2000) *Ritters Leben und Werk: ein Leben für die Geographie* Verlag Janos Stekovics, Quedlinburg, Germany  (*Ritter's Life and Work: a Life [lived] for Geography* in German)
*Schmutterer, Felix: Carl Ritter und seine "Erdkunde von Asien". Die Anfänge der wissenschaftlichen Geographie im frühen 19. Jahrhundert. Dietrich Reimer Verlag, Berlin 2018.
* 
* 

หมวดหมู่:บุคคลที่เกิดในปี พ.ศ. 2322
หมวดหมู่:บุคคลที่เสียชีวิตในปี พ.ศ. 2402
หมวดหมู่:นักภูมิศาสตร์ชาวเยอรมัน
หมวดหมู่:นักภูมิศาสตร์มนุษย์
หมวดหมู่:บุคคลจากรัฐซัคเซิน-อันฮัลท์
หมวดหมู่:ศิษย์เก่าจากมหาวิทยาลัยมาร์ติน ลูเทอร์ แห่งฮัลเลอ-วิทเทินแบร์ค
หมวดหมู่:บุคคลจากมหาวิทยาลัยฮุมบ็อลท์แห่งเบอร์ลิน